stanford-oval/wikipedia huggingface dataset:
Martin Thörnberg
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Tukholma 2013 | jääkiekko |  |
|  Hopeaa | Slovakia 2011 | jääkiekko |  |
|  Pronssia | Sveitsi 2009 | jääkiekko |  |
Thörnberg pelasi MM-kilpailuissa vuosina 2007, 2009, 2011 ja 2013, joista vuoden 2013 turnaus päättyi maailmanmestaruuteen, vuoden 2011 turnaus hopeaan ja vuoden 2009 turnaus pronssiin. Vuoden 2007 turnauksessa hänet valittiin Kanadaa vastaan pelatun välieräottelun päätteeksi Ruotsin ottelun parhaaksi pelaajaksi, kuten myös vuoden 2013 turnauksessa Tanskaa vastaan pelatun alkulohkon ottelun päätteeksi. Yhteensä Thörnberg on pelannut 97 A-maaottelua tehopistein 25+25=50. Hän teki A-maajoukkuedebyyttinsä LG Hockey Gamesissa 10. helmikuuta 2007 Tukholman Globenissa Venäjää vastaan. Thörnberg teki ottelussa myös ensimmäisen A-maajoukkuemaalinsa ylivoimalla.
Muuta

Thörnbergin pikkuveli Jesper pelaa Allsvenskan-joukkue IF Björklövenissä ja hän on aiemmin pelannut myös kolmena kautena HV71:n Elitserien-joukkueessa. Veljesten isä Ove Thörnberg pelasi omalla urallaan seurassa yli 300 Elitserien-ottelua.
Monica Ungureanu

| Mitalit> Maa:   Romania.Naisten judo.EM-kilpailut  | Mitalit> Maa:   Romania.Naisten judo.EM-kilpailut  | Mitalit> Maa:   Romania.Naisten judo.EM-kilpailut  | Maa:   Romania> Naisten judo. |
| --- | --- | --- | --- |
|  Pronssia | Kazan 2016 | 48 kg |  |
|  Pronssia | Varsova 2917 | 48 kg |  |
Elena Monica Ungureanu (s. 9. tammikuuta 1988 Craiova) on romanialainen judon EM-mitalisti. Hän edustaa CSM Cluj-Napoca -seuraa.
Ungureanu saavutti 48 kg:n painoluokassa pronssia alle 17-vuotiaiden EM-kilpailuissa 2004 ja alle 20-vuotiaiden EM-kilpailuissa 2006. Hän sijoittui samassa sarjassa seitsemänneksi Astanan MM-kilpailuissa 2015. Hän saavutti 48-kiloisissa EM-pronssia Kazanissa 2016 ja Varsovassa 2917. Rio de Janeiron olympialaisissa 2016 hän karsiutui jatkosta ensimmäisen ottelun jälkeen.
Ungureanu on saavuttanut IJF World Tourin kilpailuissa neljä turnausvoittoa ja kaksi kolmossijaa. Maailmancupeissa ja Continental open -kilpailuissa hänellä on kaksi voittoa, kaksi kakkossijaa ja neljä kolmossijaa. Hän on voittanut aikuisten sarjassa kolme Romanian-mestaruutta.
Orava (kunta)

| Orava |
| --- | --- |
 Ilumetsan meteoriittikraatteri Oravan kunnassa.
 lippu:  vaakuna
 Orava
 Koordinaatit: 57°53′48″N, 27°27′33″E 
Valtio:  Viro
Maakunta:  Põlvamaa
Võrun kunnan osaksi:  2017
Hallinto:  
 – Hallinnon tyyppi:  entinen kunta
 – Kunnanjohtaja:  Ülo Plakso
Pinta-ala:  
 – Kokonaispinta-ala:  175,6 km²
Väkiluku (5.11.2009):  816
Aikavyöhyke:  UTC+2
 – Kesäaika:  UTC+3
 
 www.orava.ee 
Infobox OKVirheellinen NIMI-arvo: 
Orava oli kunta Põlvamaalla, Virossa. Pinta-alaa kunnalla oli 175,6 neliökilometriä ja asukkaita 816 (5.11.2009). Oravan kunnanjohtajana toimi Ülo Plakso. Kunnan keskus oli nimeltään Orava.
Vuoden 2017 kuntauudistuksessa Orava sekä võrumaalaiset Võrun, Lasvan, Sõmerpalun ja Vastseliinan kunnat yhdistettiin uudeksi Võrun kunnaksi.
Historia

Viron tasavallan itsenäisyyden aikana vuosina 1919–1940 Orava kuului Võrumaahan. Vuonna 1961 Suuremetsa külanõukogu (= ”kyläneuvosto”) (entinen Oravan kunta) liitettiin Põlvamaahan. 26. elokuuta 1992 Orava sai kunnan aseman uudelleen.
Maantiede

Kunnan alueella sijaitsi neljä järveä: Orava, Solda, Mustjärv ja Kõvera järv. Jokia oli kaksi Piusajoki (vir. Piusa jõgi) ja Mädajõgi. Ojia puolestaan oli kolme: Rebasmäe, Tuderna ja Kamnitsa oja.
Oravan naapurikunnat olivat Veriora luoteessa, Mikitamäe koillisessa, Värska idässä, Meremäe kaakossa, Vastseliina lounaassa ja Lasva lännessä. Kolme viimeisenä mainittua sijaitsevat Võrumaalla. Matkaa Oravasta Põlvan kaupunkiin oli 42 kilometriä ja pääkaupunkiin Tallinnaan 285 km.
Koulut

Oravassa toimi yksi koulu, 1. syyskuuta 1997 avattu Orava Põhikool, jossa opetusta saa 102 oppilasta.
Kylät

Orava muodostui seuraavista kylistä (vir. küla):
Hanikase, Jantra, Kahkva, Kakusuu, Kamnitsa, Kliima, Korgõmõisa, Kõivsaare, Kõliküla, Kõvera, Lepassaare, Liinamäe, Luuska, Madi, Marga, Orava, Oro, Piusa, Praakmani, Päka, Pääväkese, Rebasmäe, Riihora, Rõssa, Soe, Soena, Suuremetsa, Tamme, Tuderna ja Vivva.
Väestö

Vuonna 2011 Oravan kunnassa oli 689 asukasta, joista 660 (95,8 %) oli virolaisia, 21 (3,0 %) venäläisiä ja 6 (0,9 %) muita kansallisuuksia.
Nähtävyydet

Piusan hiekkakivikaivos sijaitsee Piusan kylässä.
Aiheesta muualla

Kuvia tai muita tiedostoja aiheesta Orava (kunta) Wikimedia Commonsissa
Michael Frater

| Mitalit | Mitalit | Mitalit |  |
| --- | --- | --- | --- |
|  Michael Frater |  Michael Frater |  Michael Frater |  |
Maa:   Jamaika
Miesten yleisurheilu
|  Olympialaiset  |  Olympialaiset  |  Olympialaiset  |  |
|       Hylätty | Peking 2008 | 4 × 100 m viesti |  |
|  Kultaa | Lontoo 2012 | 4 × 100 m viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Berliini 2009 | 4 × 100 m viesti |  |
|  Kultaa | Daegu 2011 | 4 × 100 m viesti |  |
|  Hopeaa | Helsinki 2005 | 100 metriä |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Melbourne 2006 | 4 × 100 m viesti |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Santo Domingo 2003 | 100 metriä |  |
Michael Frater (s. 6. lokakuuta 1982 Manchester, Jamaika) on jamaikalainen pikajuoksija.
Frater sijoittui nuorten maailmanmestaruuskilpailuissa 2000 viidenneksi 100 metrin juoksussa sekä 4 × 100 metrin viestijuoksussa. Hän karsiutui Manchesterin Kansainyhteisön kisoissa 2002 100 metrin välierissä. Santo Domingon Pan-Amerikan kisoissa 2003 hän voitti kultaa 100 metrillä ajalla 10,21. Hän karsiutui Pariisin MM-kisoissa 2003 100 metrin toisissa alkuerissä ja Ateenan olympialaisissa 2004 välierissä. Helsingin MM-kisoissa 2005 hän voitti 100 metrillä MM-hopeaa ajalla 10,05 ja kuului neljänneksi sijoittuneeseen Jamaikan pikaviestijoukkueeseen. Vuonna 2006 hänet hylättiin Kansainyhteisön kisojen 100 metrin välierissä, mutta sai kultaa 4 × 100 metrin viestissä. Samana vuonna hän voitti 100 metrin Jamaikan mestaruuden. IAAF:n yleisurheilufinaalissa 2007 hän oli samalla matkalla kolmas.
Pekingin olympialaisissa 2008 hän juoksi 100 metrillä kuudenneksi tuolloisella ennätyksellään 9,97, ja pikaviestin loppukilpailussa hän juoksi toisen osuuden olympiakultaa ME-ajalla 37,10 voittaneessa Jamaikan joukkueessa. Myöhemmin Jamaika hylättiin, kun Fraterin joukkuekaveri Nesta Carter kärysi dopingista. IAAF:n yleisurheilufinaalissa 2008 hän sijoittui 100 metrillä kolmanneksi. Berliinin MM-kilpailuissa 2009 hän karsiutui 100 metrillä välierissä. Pikaviestissä hän juoksi toisen osuuden Jamaikan joukkueessa, joka voitti maailmanmestaruuden ajalla 37,31. Daegun MM-kilpailuissa 2011 hän karsiutui 100 metrin välierissä. Pikaviestissä hän juoksi toisen osuuden maailmanennätysajalla 37,04 maailmanmestaruuden voittaneessa Jamaikan joukkueessa. Lontoon olympialaisissa 2012 hän juoksi jälleen toisen osuuden 4 × 100 metrin viestissä Jamaikan voittaessa kultaa ME-ajalla 36,84.
Henkilökohtaiset ennätykset

100 metrin juoksu: 9,88 (2011)
200 metrin juoksu: 20,63 (2002)
Mika Koivuvaara

Mika Koivuvaara (s. 18. tammikuuta 1966) on aktiiviuransa päättänyt suomalainen pikajuoksija. Hän edusti seuratasolla pääasiassa Kuivasjärven Auraa, mutta menestysvuosiensa 1988–1992 aikana hänen seuranaan oli Oulun Pyrintö. Koivuvaaran valmentajana toimi koko hänen uransa ajan Pekka Karvinen. Kalevan kisoista Koivuvaara saavutti kaksi pronssia 400 metrin juoksussa vuosina 1988 ja 1990. Lisäksi hän oli viestijuoksun SM-kisoissa mukana voittamassa 4 x 400 metrin viestijuoksusta kultaa vuonna 1991, hopeaa vuonna 1990 sekä pronssia vuonna 1992. Sisäratojen SM-kisoista Koivuvaara saavutti 200 metrin juoksusta pronssia vuonna 1988 sekä 400 metrin juoksusta hopeaa vuonna 1988 ja pronssia vuonna 1993. Virallisissa kilpailuissa hän ei ole esiintynyt vuoden 1993 jälkeen.
Mies joka kutistui

| Mies joka kutistui> The Incredible Shrinking Man |
| --- | --- |

Ohjaaja:  Jack Arnold
Käsikirjoittaja:  Richard Matheson
Perustuu:  Richard Mathesonin romaaniin The Shrinking Man
Tuottaja:  Albert Zugsmith
Säveltäjä:  Irving Getz Earl E. Lawrence Hans J. Salter Herman Stein
Kuvaaja:  Ellis W. Carter
Leikkaaja:  Albrecht Joseph
Tuotantosuunnittelija:  Alexander Golitzen
Lavastaja:  Russell A. Gausman Ruby R. Levitt
Erikoistehosteet:  Cleo E. Baker Fred Knoth
Pääosat:  Grant Williams Randy Stuart April Kent Paul Langton Billy Curtis
Valmistustiedot
Valmistusmaa:  Yhdysvallat
Tuotantoyhtiö:  Universal Studios
Levittäjä:  Universal Studios
Ensi-ilta:   22. helmikuuta 1957  16. elokuuta 1957
Kesto:  81 minuuttia
Alkuperäiskieli:  englanti
Budjetti:  750 000 dollaria
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Mies joka kutistui eli Kutistuva mies (engl. The Incredible Shrinking Man) on vuonna 1957 ensi-iltansa saanut yhdysvaltalainen tieteiselokuva, jonka on ohjannut Jack Arnold. Elokuvan pääosia esittävät Grant Williams, Randy Stuart, April Kent, Paul Langton ja Billy Curtis. Elokuva voitti Hufo-palkinnon vuonna 1958, ja se oli ehdolla AFI:n palkinnon saajaksi kolmessa kategoriassa.
Elokuvan päähenkilö altistuu radioaktiiviselle säteilylle ja hyönteismyrkylle ja alkaa kutistua yhä pienemmäksi.
Rooleissa

| 0 | 1 | 2 |
| --- | --- | --- |
|  Grant Williams  | … |  Scott Carey   |
|  Randy Stuart  | … |  Louise Carey   |
|  April Kent  | … |  Clarice   |
|  Paul Langton  | … |  Charlie Carey   |
|  Raymond Bailey  | … |  Thomas Silver   |
|  William Schallert  | … |  Arthur Bramson   |
|  Frank J. Scannell  | … |  Barker   |
Melissa McCarthy

| Melissa McCarthy |
| --- | --- |
 McCarthy vuonna 2018
Henkilötiedot
Koko nimi:  Melissa Ann McCarthy
Syntynyt: 26. elokuuta 1970 (ikä 54) Plainfield, Illinois, Yhdysvallat
Ammatti:  näyttelijä, koomikko, käsikirjoittaja
Puoliso:  Ben Falcone (vih. 2005)
Lapset:  2
Sukulaiset:  Jenny McCarthy   Joanne McCarthy
Näyttelijä
Aktiivisena:  1997–
Merkittävät roolit:   Gilmoren tytöt  Mike & Molly  Morsiusneidot  The Heat 
Palkinnot
 Parhaan nais­pääosan Emmy   2011 Mike & Molly 
Aiheesta muualla
IMDb 
Elonet
AllMovie
Svensk Filmdatabas
Melissa Ann McCarthy (s. 26. elokuuta 1970 Plainfield, Illinois) on yhdys­valtalainen näyttelijä, koomikko ja käsi­kirjoittaja. Hänet tunnetaan muun muassa televisio­sarjoista Gilmoren tytöt, Samantha ja Mike & Molly sekä elo­kuvasta Morsiusneidot, josta hän sai Oscar, Bafta ja SAG-ehdokkuudet parhaasta nais­sivu­osasta. McCarthy on työskennellyt useasti ohjaaja Paul Feigin kanssa.
McCarthy sai vuonna 2011 parhaan nais­pääosan Emmy-palkinnon roolistaan komedia­sarjassa Mike & Molly. Pää­roolista vuoden 2015 komediassa Spy – vakoojan asussa McCarthy sai ensimmäisen Golden Globe -ehdokkuutensa.
Kevät­kaudella 2017 Melissa McCarthy nousi suosioon imitoimalla presidentti Donald Trumpin tiedottajaa Sean Spiceria useissa Saturday Night Live -ohjelman sketseissä. Hän sai Spicerin roolistaan Emmy-palkinnon parhaasta nais­vierailijasta komedia­sarjassa.
Vuonna 2018 McCarthy näytteli draama­elokuvassa Can You Ever Forgive Me?, josta hän sai parhaan nais­pääosan Oscar -ehdokkuuden.
Varhainen elämä

Melissa McCarthy syntyi katolilaiseen perheeseen ja varttui Plain­fieldissa, Illinois’ssa sijaitsevalla maa­tilalla. Hänen vanhempiensa Sandra ja Michael McCarthyn suku­juuret ovat Irlannista, Englannista ja Saksasta. Näyttelijä ja malli Jenny McCarthy ja baseball-pelaaja Joanne McCarthy ovat hänen serkkujaan. Melissa McCarthy valmistui katolisesta koulusta Jolietissa.
Ura

Uransa alussa hän esitti stand up -komiikkaa Los Angelesissa ja New Yorkissa. Hän kuului Los Angelesissa perustettuun improvisaatio­ryhmään The Ground­lings.
Yksityiselämä

McCarthy avioitui näyttelijä Ben Falconen kanssa vuonna 2005. Heillä on kaksi tytärtä (s. 2007 ja 2010).
McCarthy aloitti laihdutus­kuurin Mike & Mollyn tuotannon alkaessa. Vuoteen 2016 mennessä hän laihdutti 20 kilo­grammaa, ja kertoi laihduttamiseen olevan apuna ”tylsä elämä” ja nukkumaan­meno puoli kahdeksalta.
Aiheesta muualla

Kuvia tai muita tiedostoja aiheesta Melissa McCarthy Wikimedia Commonsissa
Monica Isakstuen

| Monica Isakstuen> Henkilötiedot |
| --- | --- |
Syntynyt: 19. lokakuuta 1976 (ikä 47)
Kansalaisuus:  norjalainen
Ammatti:  kirjailija
Kirjailija
Tuotannon kieli: norja
Esikoisteos:  Sånn, borte (2008)
Palkinnot
 Brage-palkinto (2016) 
Aiheesta muualla
Löydä lisää kirjailijoitaKirjallisuuden teemasivulta
Monica Isakstuen (s. 19. lokakuuta 1976) on norjalainen kirjailija. Hänen esikoisteoksensa, runokokoelma Sånn, borte ilmestyi vuonna 2008. Isakstuenin kirjoja on käännetty useille kielille.
Mika Kolehmainen

Mika Kolehmainen on suomalainen kuvittaja, sarjakuvanpiirtäjä ja graafinen suunnittelija. Kolehmainen on opiskellut maalaustaidetta Tarton taidekoulussa. Vuodesta 1999 hän on työskennellyt freelancerina. Kolehmainen on kuvittanut lasten-ja nuortenkirjoja ja oppikirjoja ja hänen kuvituksiaan ja sarjakuviaan on julkaistu mm. Lemmikki, Tom & Jerry, Seura, 2 plus ja Odotus -lehdissä. Hän on kuvittanut mm. Västäräkki Vääräsääri, Hirmuinen vedenpaisumus ja muita myyttisiä tarinoita sekä Sadan asteen eskarikuume -kirjat sekä oppikirjoja mm. Hauska matka aapinen ja lukukirja -kirjasarjan, All stars -kirjasarjan sekä saamenkielen oppikirjoja.
Kolehmainen opettaa sarjakuvaryhmiä Oulun taidekoulussa sekä soittaa ja laulaa oululaisessa Rommakko -yhtyeessä, jossa hän toimii myös kappaleiden säveltäjänä ja sanoittajana.
Monica Keena

| Monica Keena |
| --- | --- |
 Monica Keena PaleyFest-tapahtumassa vuonna 2011.
Henkilötiedot
Syntynyt: 28. toukokuuta 1979 (ikä 45) New Jersey, Yhdysvallat
Ammatti:  näyttelijä
Aiheesta muualla
IMDb
Elonet
Monica Keena (s. 28. toukokuuta 1979 New Jersey, Yhdysvallat) on yhdysvaltalainen näyttelijä. Hänet tunnetaan mahdollisesti parhaiten Lori Campbellin roolista elokuvassa Freddy vs. Jason tai Abby Morganin roolista televisiosarjassa Dawson’s Creek.
Miodrag Nikolić

| Miodrag Nikolić> Henkilötiedot |
| --- | --- |
Koko nimi:  Miodrag Nikolić
Syntynyt: 22. elokuuta 1938 Belgrad, Jugoslavian kuningaskunta
Kuollut: 17. helmikuuta 2005 (66 vuotta)
Kansalaisuus:   Jugoslavia, myöh.  Serbia
Koripalloilija
Pituus:  188 cm
Paino:  83 kg
Pelaajaura
Seurajoukkueet
:  OKK Belgrad
Maajoukkueet
:   Jugoslavia
Ottelut (pisteet):  128
Valmennusura
:   Qatar  Bahrain  Kuwait
Aiheesta muualla
FIBA
| Mitalit> Maa:   Jugoslavia.Miesten koripallo.MM-kilpailut  | Mitalit> Maa:   Jugoslavia.Miesten koripallo.MM-kilpailut  | Mitalit> Maa:   Jugoslavia.Miesten koripallo.MM-kilpailut  | Maa:   Jugoslavia> Miesten koripallo. |
| --- | --- | --- | --- |
|  Hopeaa | Brasilia 1963 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Jugoslavia 1961 |  |  |
|  Pronssia | Puola 1963 |  |  |
Miodrag Nikolić (serb. Миодраг Николић, 22. elokuuta 1938 Belgrad, Jugoslavian kuningaskunta – 17. helmikuuta 2005) oli jugoslavialainen, myöhemmin serbialainen, koripalloilija ja koripallovalmentaja.
Nikolić pelasi Jugoslavian miesten maajoukkueessa 128 ottelua saavuttaen MM-hopeaa Brasiliassa 1963, EM-hopeaa Jugoslaviassa 1961 ja EM-pronssia Puolassa 1963. Hän kuului Jugoslavian kokoonpanoon myös Rooman kesäolympialaisissa 1960 (Jugoslavian sijoitus kuudes), Tokion kesäolympialaisissa 1964 (seitsemäs), Bulgarian EM-kilpailuissa 1957 (kuudes) ja Turkin EM-kilpailuissa 1959 (seitsemäs).
Seuratasolla Nikolić voitti OKK Belgradissa neljä Jugoslavian mestaruutta ja kaksi Jugoslavian cup-mestaruutta. Hän pelasi myös Turkissa voittaen maan mestaruuden ja cup-mestaruuden. Pelaajauransa jälkeen Nikolić työskenteli valmentajana muun muassa kotimaassaan ja Persianlahden valtioiden maajoukkueissa.
Aiheesta muualla

Miodrag Nikolić Kansainvälinen olympiakomitea. (englanniksi)
Operail

| Operail |
| --- | --- |
Yritysmuoto:  osakeyhtiö (AS)
Perustettu:  2012
Kotipaikka:  Tallinna, Viro
Toiminta-alue:  Baltia, Suomi, Itä-Eurooppa
Toimiala:  rautatieliikenne
Tuotteet:  tavarakuljetus ja kalustovuokraus
Liikevaihto:  75,4 milj. € (2019)
Liikevoitto:  10,6 milj. € (2019)
Emoyhtiö:  AS Operail
Tytäryhtiöt:  AS Operail Leasing  Operail Leasing Finland Oy  Operail Finland Oy
Omistaja:  Viron valtio
Kotisivu:  https://operail.com/en/
Infobox OKVirheellinen NIMI-arvo: 
Operail (vuosina 2009–2018 EVR Cargo) on virolainen Virossa, muualla Baltiassa, Venäjällä ja Suomessa tavaraliikennettä sekä tavaravaunujen ja veturien vuokrausta harjoittava rautatieyhtiö. Operail on Viron suurin tavaraliikennöitsijä. Sen omistaja on Viron valtio. Suomessa toimii kolme konsernin yhtiötä.
EVR Cargon amerikkalaista alkuperää oleva veturi.
Historiaa

Eesti Raudteen tavarankuljetus erotettiin vuonna 2009 omaksi liiketoiminnakseen, EVR Cargoksi. Itsenäinen osakeyhtiö perustettiin vuonna 2012. Yhtiön historia juontaa 1870-luvulle, jolloin rautatieliikenne Virossa alkoi.
Toiminta Virossa

Operail on tavaraliikennöitsijä sekä tavaravaunujen ja vetureiden vuokraaja. Suurin osa yhtiön liikenteestä (71 % vuonna 2019) on kauttakulkuliikennettä Muugan ja Sillamäen satamien kautta.
Yhtiön kuljettama tavaramäärä oli vuonna 2019 13,2 milj. tonnia. Määrä nousi vuodesta 2018 0,2 milj. tonnia. Rahdista 8,1 milj. tonnia oli Venäjän-kauttakulkuliikennettä ja 1,6 milj. tonnia Valko-Venäjän-liikennettä.
Yhtiön liikevaihto oli vuonna 2019 75 miljoonaa euroa.
Toiminta Virossa > Junakalusto

Operaililla on 64 veturia ja 3 500 tavaravaunua.
Operail Suomessa

Operaililla on Suomessa rekisteröityneenä kolme yritystä: AS Operail, Operail Leasing Finland Oy ja Operail Finland Oy.
Operail Suomessa > Operail

Virolainen AS Operail harjoittaa Suomessa huolinta- ja rahtaustoimintaa.
Operail Suomessa > Operail Leasing Finland

Operail Leasing Finland Oy vuokraa tavaravaunuja Suomessa toimivien teollisuusyritysten käyttöön. Yhtiö on toiminut vuodesta 2019 alkaen.
Operail Suomessa > Operail Finland

Operail Finland Oy on tavaraliikenteen harjoittaja. Se aloitti kaupallisen liikenteen 3. marraskuuta 2020. Yhtiö on hankkinut yhdeksän Dr20-dieselveturia sekä kolme Dr21-dieselveturia. Dr20-vetureita testattiin elokuussa 2020 muun muassa Savon radalla.
Operail Suomessa > Vetäytyminen Suomesta

Lokakuussa 2022 Operail ilmoitti vetäytyvänsä Suomesta. Vetäytymisen syynä kerrottiin olevan toiminnan keskittäminen yhtiön kotimaahan.
Tammikuussa 2023 Nurminen Logistics ilmoitti ostavansa Operail Finlandin ja siirtävän omistuksen North Rail Holding oy:n alaiseksi.
Aiheesta muualla

Operailin kotisivut (viroksi), (englanniksi), (venäjäksi)
Dr20-sarjan dieselveturi Porissa.
Mikko Louhivuori

Pastori Mikko Juhani Louhivuori (27. heinäkuuta 1952 Helsinki – 16. syyskuuta 2016) oli suomalainen pappi, teologian ja filosofian tohtori, jonka erikoisalaa olivat arkeologista tutkimusta tukevat tietokannat ja GIS/GPS-järjestelmät. Hänen vanhempansa ovat kemisti Antti Louhivuori ja opettaja Anna-Maija Waris.
Koulutus

Louhivuori valmistui 1971 ylioppilaaksi Oriveden yhteiskoulusta ja opiskeli teologiaa Helsingin yliopistossa suorittaen kandidaatin tutkinnon 1976. Hänet vihittiin papiksi Kuopion hiippakunnassa 1976. Teologian lisensiaatin tutkinnon hän suoritti 1982 kanaanilaisen temppelin esihistoriaa käsittelevällä työllä. Hän väitteli filosofian tohtoriksi Heprealaisessa yliopistossa Jerusalemissa professori Amnon Ben-Torin johdolla varhaispronssikauden alun keramiikkaa käsittelevällä tutkimuksella. Professori Antti Laaton johdolla hän kirjoitti eteläisen Levantin neoliittista symboliikkaa tutkivan semioottisen analyysin ja väitteli teologian tohtoriksi 2010 Åbo Akademi yliopistossa Turussa.
Kirjallista tuotantoa

Jumalan Sanan kristologia. Raamatun selittämisen perusteet. SLEY-kirjat 1985.
Raamatun maa. Pyhän maan arkeologiaa ja geologiaa. Teksti Eero Junkkaala, Mikko Louhivuori, kuvat Matti Järvinen.Otava, 1993.
Viinitarha viheriöi. Anja Suomela, Mikko Louhivuori, Matti Järvinen. Suomen Lähetysseura 1996.
Emmaus in Judäa: Geschichte, Exegese, Archäologie (eds.) Karl-Heinz Fleckenstein, Mikko Louhivuori, Rainer Riesner. Gießen 2003.
Ihmeellinen Pyhä maa, Mikko Louhivuori, Matti Järvinen SLEY-kirjat 2014
Jeesuksen kärsimystie Via Dolorosa, teksti Mikko Louhivuori, kuvat Matti Järvinen 2015 SLEY-Media Oy
Aiheesta muualla

Mikko Louhivuoren suomenkielisten blogien esittely
Guided Tours to the Garden of God
Mio Ōtani

| Henkilötiedot |
| --- | --- | --- |
Koko nimi: Mio Ōtani
Syntymäaika: 5. toukokuuta 1979 (ikä 45)
Syntymäpaikka: Shiga, Japani
Kansalaisuus:  Japani
Pelipaikka: Hyökkääjä
Pituus: 160 cm
Seurat
| Vuodet | Seura | O (M) |
| 1998–2008 | Tasaki Perule FC | 180 (150) |
Maajoukkue
| 2000–2007 | Japani | 73 (31) |
 Seurajoukkueuran tilastot kattavat vain kansalliset sarjat.
Mio Ōtani (jap. 大谷 未央, Ōtani Mio; s. 5. toukokuuta 1979 Shiga) on japanilainen entinen jalkapalloilija.
Jalkapallomaajoukkue

Ōtani debytoi Japanin maajoukkueessa toukokuussa 2000. Hän kuului Japanin joukkueeseen myös MM-kilpailuissa 2003, 2007 ja kesäolympialaisissa 2004. Hän on pelannut 73 maaottelua ja tehnyt niissä 31 maalia.
Montasio

Juustokiekko.
Montasio on italialainen Julisten Alppien alueella valmistettava juusto.
Montasiojuusto on saanut nimensä Italian koillisnurkan Julisten Alppien Jôf di Montasion mukaan. Juustolla on arveltu olevan noin tuhatvuotinen historia ja sitä on valmistettu ajan saatossa niin vuohen- ja lampaanmaidosta, kuin lehmänmaidostakin. Juuston tunnettuihin historiallisiin tuottajiin kuuluu esimerkiksi Moggio Udinesen benediktiiniläisluostari. Historiallisissa lähteissä juusto mainitaan ensimmäisen kerran vuonna 1775 juustojen hintojen luettelossa San Daniele del Friulin kaupungissa. Juustolla on ollut italialainen suojattu alkuperänimitys (DO eli denominazione di origine) vuodesta 1986 ja Euroopan unionin suojattu alkuperänimitys vuodesta 1996. Montasiojuuston valmistajien konsortio on vuonna 1984 perustettu Consorzio per la Tutela del Formaggio Montasio.
Montasiojuuston suojatun alkuperänimityksen mukainen nykyinen tuotantoalue käsittää Friuli-Venezia Giulian alueen, Bellunon ja Trevison maakunnat, sekä osia Padovasta ja Venetsiasta. Suojatun alkuperänimityksen mukaisesti myös juuston valmistamisen yksityiskohdat on määritelty tarkasti. Juusto on valmistettava 1700-luvun reseptin mukaan, juustokiekot voivat olla korkeintaan 8 cm korkeita ja 30–35 cm leveitä. Painon tulee olla 6–8 kiloa. Vuonna 2014 valmistettiin kaikkiaan 950 000 juustokiekkoa, joiden valtaosa myytiin Pohjois-Italiassa.
Juuston kypsymisajan pituudesta riippuen montasiota myydään neljänä eri versiona; fresco (60–120 päivää), mezzano (120 päivää–10 kuukautta), stagio nato (10–18 kk) ja stravecchio (yli 18 kk). Juustoa syödään esimerkiksi leivän päällä ja pikkupurtavana sellaisenaan. Frico on tunnettu juustosta valmistettava paikallinen ruokalaji.
Michael Franck

| Michael Franck> Henkilötiedot |
| --- | --- |
Koko nimi:  Michael Carl Martin Franck
Syntynyt: 11. joulukuuta 1954 Helsinki
Kansalaisuus:  Suomi
Ammatti:  dokumenttielokuvaohjaaja, tuottaja, kirjeenvaihtaja
Lapset:  Arthur Franck (poika)
Aiheesta muualla
IMDb
Elonet
Michael Carl Martin Franck (s. 11. joulukuuta 1954 Helsinki) on suomalainen dokumenttielokuvaohjaaja ja tuottaja, joka toimittuaan 1970-luvulla nuoriso- ja kunnallispoliitikassa siirtyi vuonna 1980 Yleisradion toimittajaksi. Hän toimi Ylen kirjeenvaihtajana Lähi-idässä. Vuonna 1985 hän perusti oman tuotantoyhtiön Franck Media Oy, joka haettiin konkurssiin syyskuussa 2016.